cyanic-selkie/wikianc huggingface dataset:
সফটওয়্যার লাইসেন্স
মালিকানা সফটওয়্যার লাইসেন্স
সবচেয়ে সাধারণ লাইসেন্সিং আদর্শগুলো হল প্রতি একক ব্যবহারকারী অথবা প্রতি ব্যবহারকারী হিসেবে যথাযথ ছাঁড় সীমা, যখন কিছু নির্মাতারা বিদ্যমান লাইসেন্সগুলো জমা করে। ঐ মুক্ত আকারের লাইসেন্স প্রোগ্রামকে সাধারণত ওপেন লাইসেন্স প্রোগ্রাম (ওএপি), ট্র্যানজেকশনাল লাইসেন্স প্রোগ্রাম (টিএলপি), ভলিউম লাইসেন্স প্রোগ্রাম (ভিএলপি) ইত্যাদি কনট্র্যাকটুয়াল লাইসেন্স প্রোগ্রামের (সিএলপি) বিপরীত যেখানে ক্রেতা নির্দিষ্ট সংখ্যক লাইসেন্স নির্দিষ্ট সময়ের মধ্যে (প্রায়শই দুই বছর) ক্রয়ের আশ্বাস দিয়ে থাকেন। এছাড়া প্রতি সহগামী/নির্দলীয় ব্যবহারকারী লাইসেন্সিংও দেখা যায়, যেখানে একটি নেটওয়ার্কের আওতাধীন সকল ব্যবহারকারী প্রোগ্রামটিতে প্রবেশের অনুমতি থাকে, কিন্তু তা কেবলমাত্র একই সময়ে একটি নির্দিষ্ট সংখ্যকভাবে। আরেক ধরনের লাইসেন্সিং আদর্শ হল প্রতি ডঙ্গলে লাইসেন্সিং যেটি ডঙ্গলটির মালিককে প্রোগ্রামটি যে কোন কম্পিউটারে ব্যবহার করার অনুমতি দেয়। প্রতি সার্ভারে লাইসেন্সিং, সিপিইউ অথবা পয়েন্টস, নির্বিশেষ সংখ্যক ব্যবহারকারী হল ওয়েব সাইট অথবা কোম্পানি লাইসেন্সের জন্য খুবই সাধারণ। কখনো কখনো একজন ব্যবহারকারী চিরস্থায়ী এবং বার্ষিক লাইসেন্সের মধ্যে যে কোনটি গ্রহণ করতে পারে। চিরস্থায়ী লাইসেন্সের জন্য প্রায়শই এক বৎসরের রক্ষণাবেক্ষণের প্রয়োজন, কিন্তু রক্ষণাবেক্ষণের (চাঁদা) নবীকরণ (renewal) এর আওতায় পড়ে না। বার্ষিক লাইসেন্সের জন্য কোন নবীকরণ (renewal) নেই; লাইসেন্সের মেয়াদ শেষ হওয়ার পর অবশ্যই নতুন লাইসেন্স ক্রয় করতে হবে। লাইসেন্সিং হোস্ট/ক্লায়েন্ট(অথবা গেস্ট), মেইলবক্স, আইপি এড্রেস, ডোমেইন ইত্যাদি প্রোগ্রামটির ব্যবহারের উপর ভিত্তি করে করা হতে পারে। অতিরিক্ত ব্যবহারকারী প্রতি এক্সটেনশন প্যাক(৯৯ জন ব্যবহারকারী পর্যন্ত) অন্যনামে লাইসেন্স করতে পারবে, যেটি সাধারণ প্যাকসহ (৫ জন ব্যবহারকারী)। কিছু প্রোগ্রামসমূহ মডুলার, তাই ব্যবহারকারীকে অন্য মডুলস ব্যবহার করার জন্য অবশ্যই সাধারণ পণ্যটি ক্রয় করতে হবে।
সফটওয়্যার লাইসেন্সিং প্রায়ই রক্ষণাবেক্ষণকে অন্তর্ভুক্ত করে থাকে। এটি সাধারণত এক বছর মেয়াদী, এটি অন্তর্ভুক্ত থাকতেও পারে অথবা ঐচ্ছিকও হতে পারে, কিন্তু সফটওয়্যারের সাথে অবশ্যই ক্রয় করতে হবে। রক্ষণাবেক্ষণ চুক্তিতে স্বল্প ধরনের হালনাগাদ(ভার্সন ১.১=>১.২), কখনো বড় ধরনের হালনাগাদ (ভার্সন ১.২=>২.০) অন্তর্ভুক্ত থাকে এবং একে ই.জি. (e.g.) হালনাগাদ বীমা, আপগ্রেড বীমা নামে অবহিত করা হয়। বড় ধরনের হালনাগাদের জন্য ব্যবহারকারীকে অবশ্যই একটি আপগ্রেড ক্রয় করতে হবে, যদি রক্ষণাবেক্ষণে তা অন্তর্ভুক্ত না থাকে। রক্ষণাবেক্ষণ নবীকরণের জন্য কিছু নির্মাতারা প্রতি মাসে ব্যাপকভাবে পুনর্বহাল(পুনঃস্থাপন) খরচ আরোপ করে, যদি বর্তমান রক্ষণাবেক্ষণ মেয়াদ শেষ হয়। রক্ষণাবেক্ষণ স্বাভাবিকভাবে প্রযুক্তিগত সহায়তাকে অন্তর্ভুক্ত করে না। এখানে ই-মেইল এবং টেলিফোন সহায়তার মধ্যে পার্থক্য উদাহরণ হিসেবে দেখানো যায়, এছাড়াও প্রাপ্যতা (উদাহরণস্বরূপ ৫ x৮, সপ্তাহে ৫ দিন, দিনে ৮ ঘণ্টা) এবং প্রতিক্রিয়া সময় (যেমন তিন ঘণ্টায়) ইত্যাদিও ভূমিকা রাখতে পারে। এগুলোকে সাধানণত গোল্ড, সিলভার এবং ব্রোঞ্জ সহায়তা নামে অবহিত করা হয়। সহায়তাও প্রতি ঘটনা হিসেবে মোট ঘটনা মোতাবেক লাইসেন্স করা হয় (যেমন ঘটনার জন্য প্রতি বছরে ৫টি সহায়তা)।
বিভিন্ন নির্মাতারা স্কুল এবং সরকারি সংস্থাদের জন্য বিশেষ শর্ত প্রদান করে থাকে। যেমন অন্য পণ্য থেকে মাইগ্রেসন এমনকি তা অন্য নির্মাতাদের থেকে হলেও ।
বিনা মূল্যের এবং ওপেন-সোর্স সফটওয়্যার লাইসেন্স
ওপেন সোর্স ও বিনামূল্যের সফটওয়্যার ডোমেইনে বিভিন্ন সংস্থা রয়েছে যারা সফটওয়্যার লাইসেন্স সংক্রান্ত নির্দেশিকা এবং সংজ্ঞা প্রদান করে থাকে। ফ্রি সফটওয়্যার ফাউন্ডেশন বিভিন্ন কারণে মুক্ত সফটওয়্যারের সংঞ্জানুযায়ী এবং এফএসএফের(FSF) বিবেচনায় অ-উন্মুক্ত অসংখ্য লাইসেন্সের তালিকা সংরক্ষণ করে থাকে। এফএসএফ(FSF) লাইসেন্স গনু জেনারেল পাবলিক লাইসেন্সের সাথে মুক্ত সফটওয়্যার লাইসেন্সের সাথে অতিরিক্ত বিশিষ্টতামূলক তুলনা করে দেখে এটি এফএসএফ (FSF)এর সাথে সামঞ্জস্যপূর্ণ না অ-সামঞ্জস্যপূর্ণ। ওপেন সোর্স উদ্যোগটি ওপেন সোর্সের সংজ্ঞানুযায়ী প্রত্যয়িত ওপেন-সোর্স লাইসেন্সের তালিকাকে সংজ্ঞায়িত করে। এছাড়াও ডেবিয়ান প্রকল্পটিরও একটি লাইসেন্সের তালিকা রয়েছে যেগুলো তাদের ডেবিয়ান ফ্রি লাইসেন্স সফটওয়্যার নির্দেশিকাকে অনুসরণ করে।
মুক্ত এবং ওপেন-সোর্স লাইসেন্সকে সাধারণত দুইটি শ্রেণিতে ভাগ করা হয়: যাদের লক্ষ্য কীভাবে সফটওয়্যারটি বিতরণ সম্পর্কে ন্যুনতম প্রয়োজনীয়তা করা যায় (অনুমতিসূচক লাইসেন্স), এবং প্রতিরক্ষামূলক বিতরণ ধরনের(কপিলেফট লাইসেন্স)।
কপিলেফট মুক্ত সফটওয়্যার লাইসেন্স এবং প্রথম কপিলেফট লাইসেন্স হিসেবে প্রায়ই গনু জেনারেল পাবলিক লাইসেন্সকে (জিপিএল) ব্যবহার করা হয়। এই লাইসেন্সটির উদ্দেশ্য সকল ব্যবহারকারীর জন্য সীমাহীন ব্যবহারের স্বাধীনতা, পড়া এবং ব্যক্তিগতভাবে সফটওয়্যারটি সংশোধনের সুবিধা প্রদান এবং তা রক্ষা করা, এবং ব্যবহারকারী যদি জিপিএলের ধারা এবং শর্ত দৃঢ় সংকল্পে মেনে থাকে তাহলে সে সফটওয়্যারটি স্বাধীনভাবে যেকোন সংশোধন এবং পুনঃবিতরণ করতে পারবে। উদাহরণস্বরূপ ব্যবহারকারী কর্তৃক কোন সংশোধন এবং পুনঃবিতরণে অবশ্যই সেগুলোর সাথে সোর্স কোড সংযুক্ত করতে হবে, এবং সংশোধিত কাজে অতিরিক্ত কোন সীমাবদ্ধতা প্রয়োগ করা যাবে না যা জিপিএল অনুমোদন দেয় না।
অনুমতিসূচক মুক্ত সফটওয়্যার লাইসেন্সের উদাহরণগুলো হল বিএসডি লাইসেন্স এবং এমআইটি লাইসেন্স, যেটি সফটওয়্যারটি ব্যবহারের অফুরন্ত স্বাধীনতা, পড়া, এবং ব্যক্তিগত সংশোধনের অনুমতি প্রদান করে, এবং পুনঃবণ্টনে খুবই সামান্য বিধি নিষেধ আরোপ করে। এটি ব্যবহারকারীকে এর কোডগুলোকে ক্লোসড-সোর্স সফটওয়্যার অথবা মালিকানা সফটওয়্যার লাইসেন্সের অধীনের সফটওয়্যারের সাথে ব্যবহার করার অনুমতি প্রদান করে।
পাবলিক ডোমেইন সফটওয়্যার এবং পাবলিক ডোমেইনের মতো লাইসেন্স ওপেন সোর্স ও বিনামূল্যের সফটওয়্যার ডোমেইন লাইসেন্সের অধীনে বিবেচনা করা হবে কিনা তা নিয়ে কিছু সময়ের জন্য বিতর্ক হয়। ২০০৪ সালের দিকে আইনজীবী লরেন্স রোসেন “পাবলিক ডোমেইন কেন লাইসেন্স নয়” উক্তি সম্পর্কে যুক্তি তর্ক দেখিয়ে বলেন সফটওয়্যার প্রকৃতপক্ষে পাবলিক ডোমেইনের আওতায় ব্যবহার করা যায় না এবং সেইজন্য একে খুবই অনুমতিসূচক ওপেন সোর্স ও বিনামূল্যের সফটওয়্যার হিসেবে ব্যাখ্যা করা যাবে না,, যেটির বিরোধিতা করেছিলেন ডেনিয়েল জে. বার্নস্টিন এবং অন্যরা। অবশেষে ২০১২ সালে বিতর্কটির অবসান হয় যখন রোজেন সিসিও-কে ওপেন সোর্স লাইসেন্স হিসেবে মেনে নেন, এই মেনে যে তার পূর্ববর্তী বিপরীত বক্তব্য অনুযায়ী নাইন্থ সার্কিটের সাহায্যপ্রাপ্ত সিদ্ধান্তের ফলে কপিরাইট বাতিল করা হতে পারে।
পাঞ্জাব বিধানসভা নির্বাচন, ২০২২
পাঞ্জাবের ষষ্ঠদশ বিধানসভার ১১৭ জন সদস্যকে নির্বাচন করার জন্য ২০ ফেব্রুয়ারি ২০২২ তারিখে পাঞ্জাবে বিধানসভা নির্বাচন অনুষ্ঠিত হয়। ১০ মার্চ ২০২২-এ ভোট গণনা এবং ফলাফল ঘোষণা করা হয়েছিল।
আম আদমি পার্টি ১১৭টি আসনের মধ্যে ৯২টি জিতে ষোড়শ পাঞ্জাব বিধানসভায় শক্তিশালী ৭৯% সংখ্যাগরিষ্ঠতা অর্জন করেছে। আপ পাঞ্জাবের আহ্বায়ক এবং সাংসদ ভগবন্ত মান ১৬ মার্চ ২০২২ তারিখে মুখ্যমন্ত্রী হিসেবে শপথ নেন। ১৯ মার্চ ২০২২-এ ১০ জন মন্ত্রিপরিষদ মন্ত্রী নিয়ে মান মন্ত্রিসভা গঠিত হয়।
পটভূমি এবং ওভারভিউ
পাঞ্জাব বিধানসভার মেয়াদ ২৩ মার্চ ২০২২-এ শেষ হওয়ার কথা। আগের বিধানসভা নির্বাচন হয়েছিল ২০১৭ সালের ফেব্রুয়ারিতে। নির্বাচনের পর, ভারতীয় জাতীয় কংগ্রেস রাজ্য সরকার গঠন করে এবং অমরিন্দর সিং মুখ্যমন্ত্রী হন।
রাজনৈতিক উন্নয়ন
১৮ সেপ্টেম্বর ২০২১-এ, মুখ্যমন্ত্রী ক্যাপ্টেন অমরিন্দর সিং কংগ্রেসের অন্যান্য সদস্যদের সাথে মতপার্থক্যের কারণে পদত্যাগ করেন এবং চরণজিৎ সিং চান্নি তার স্থলাভিষিক্ত হন। ২৭ অক্টোবর ২০২১-এ, সিং ঘোষণা করেছিলেন যে তিনি নির্বাচনে প্রতিদ্বন্দ্বিতা করার জন্য একটি নতুন দল গঠন করবেন। তিনি আনুষ্ঠানিকভাবে ভারতীয় জাতীয় কংগ্রেস থেকে ২০২১ সালের ২ নভেম্বর পদত্যাগ করেন এবং একটি নতুন রাজনৈতিক দল, পাঞ্জাব লোক কংগ্রেস প্রতিষ্ঠা করেন।
২০২১ সালের জুন থেকে নভেম্বরের মধ্যে, পাঁচজন আপ বিধায়ক কংগ্রেসে যোগ দিয়েছিলেন।
২০২১ সালের ডিসেম্বরে অনুষ্ঠিত চণ্ডীগড় মিউনিসিপ্যাল কর্পোরেশন নির্বাচনে, আম আদমি পার্টি ১৪টি আসন জিতেছে এবং মোট ৩৫টি আসনের কাউন্সিলে একক বৃহত্তম দল হয়ে উঠে।
২০২২ সালের জানুয়ারী পর্যন্ত, চারজন কংগ্রেস বিধায়ক বিজেপিতে যোগ দিয়েছিলেন, যার মধ্যে একজন ফিরে এসেছেন।
১৮ জানুয়ারি ২০২২-এ, আপ ভগবন্ত মানকে বিধানসভা নির্বাচনে তাদের মুখ্যমন্ত্রী পদপ্রার্থী হিসাবে ঘোষণা করেছিল।
নির্বাচনের তফসিল
ভারতের নির্বাচন কমিশন ৮ জানুয়ারি ২০২২ তারিখে নির্বাচনের তফসিল ঘোষণা করেছিল। যাইহোক, গুরু রবিদাস জয়ন্তীর কারণে নির্বাচনের তারিখ ১৪ ফেব্রুয়ারি ২০২২ থেকে ২০ ফেব্রুয়ারি ২০২২ পর্যন্ত স্থগিত করা হয়েছিল।
ভোটার পরিসংখ্যান
পাঞ্জাব নির্বাচন কমিশনের মতে, ১,৩০৪ জন প্রার্থী নির্বাচনে প্রতিদ্বন্দ্বিতা করছেন এবং রাজ্যে ২,১৪,৯৯,৮০৪ জন নিবন্ধিত ভোটার রয়েছে।
দল ও জোট
২০২০ সালে বিজেপি-নিয়ন্ত্রিত ভারতীয় সংসদে পাশ করা বিতর্কিত ফার্ম বিলের কারণে অকালী দল বিজেপির সাথে তার জোট ভেঙে দেয়, যা দুই দশক ধরে চলেছিল। ১৩ জুন ২০২১-এ, অকালী দল এবং বিএসপি ৯৭-২০ আসন ভাগ করে বিধানসভা নির্বাচনের জন্য একটি জোট ঘোষণা করেছিল। ২৮ ডিসেম্বর ২০২১-এ, বিজেপি, পিএলসি এবং অকালী (এস) বিধানসভা নির্বাচনের জন্য একটি জোট ঘোষণা করেছে।
আপ কোনো জোট ছাড়াই সব আসনে প্রতিদ্বন্দ্বিতা করেছিল।
মুখ্যমন্ত্রী পদপ্রার্থী ছিলেন চরণজিৎ সিং চান্নি।
মুখ্যমন্ত্রী পদপ্রার্থী ছিলেন ভগবন্ত মান।
মুখ্যমন্ত্রী পদপ্রার্থী ছিলেন সুখবীর সিং বাদল।
এনডিএ মুখ্যমন্ত্রীর মুখ ছাড়াই নির্বাচনে প্রতিদ্বন্দ্বিতা করেছিল।
মুখ্যমন্ত্রী পদপ্রার্থী ছিলেন বলবীর সিং রাজেওয়াল।
প্রার্থী
আপের মুখ্যমন্ত্রী প্রার্থী ভগবন্ত মান ধুরি থেকে প্রতিদ্বন্দ্বিতা করেন।
কংগ্রেস নেতা এবং মুখ্যমন্ত্রী চরণজিৎ সিং চান্নি চমকৌর সাহেব এবং ভাদাউর থেকে প্রতিদ্বন্দ্বিতা করেছিলেন এবং প্রাক্তন মুখ্যমন্ত্রী রাজিন্দর কৌর ভাট্টল লেহরাগাগা থেকে কংগ্রেসের প্রার্থী হিসেবে প্রতিদ্বন্দ্বিতা করেছেন।
শিরোমণি অকালী দলের সদস্য, প্রাক্তন মুখ্যমন্ত্রী প্রকাশ সিং বাদল লম্বি থেকে প্রতিদ্বন্দ্বিতা করেছেন। অকালী-বিএসপি জোটের মুখ্যমন্ত্রী প্রার্থী সুখবীর সিং বাদল জালালাবাদ থেকে প্রতিদ্বন্দ্বিতা করেছেন। পাঞ্জাব লোক কংগ্রেসের (পিএলসি) সদস্য প্রাক্তন মুখ্যমন্ত্রী অমরিন্দর সিং পাতিয়ালা নগর থেকে প্রতিদ্বন্দ্বিতা করেছেন।
মোট ১৩০৪ জন প্রার্থী প্রতিদ্বন্দ্বিতা করেন। ২২৬৬ প্রার্থী তাদের মনোনয়ন দাখিল করেছেন এবং এর মধ্যে ১৬৪৫ জন বৈধ পাওয়া গেছে। ৩৪১ জন প্রার্থিতা প্রত্যাহার করেছেন।
খামার আইন
বিজেপির কেন্দ্রীয় কৃষিমন্ত্রী নরেন্দ্র সিং তোমর ২০২১ সালের ডিসেম্বরে বলেছিলেন যে বিজেপি ৩টি কৃষি সংশোধনী আইন নিয়ে এসেছে (২০২১ সালে বাতিল করা হয়েছে)। কিন্তু সরকার হতাশ নয়। আমরা একধাপ পিছিয়ে গিয়েছি এবং আমরা আবার এগিয়ে যাব কারণ কৃষকরা ভারতের মেরুদণ্ড।"
আপ খামার আইনের বিরুদ্ধে এবং খামার আইনের বিরুদ্ধে তাদের বছরব্যাপী প্রতিবাদের সময় কৃষক ইউনিয়নগুলিকে সমর্থন করেছিল।
ভারতীয় জাতীয় কংগ্রেস
কংগ্রেস দল মুখ্যমন্ত্রী চরণজিৎ সিং চান্নি এবং পাঞ্জাব প্রদেশ কংগ্রেস কমিটির সভাপতি নভজ্যোত সিং সিধুর সাথে লুধিয়ানার আতমনগর থেকে তাদের প্রচার শুরু করেছে।
শিরোমণি অকালী দল
২০২১ সালের মার্চ মাসে, শিরোমণি অকালী দল দলের সভাপতি সুখবীর সিং বাদলের নেতৃত্বে "পাঞ্জাব মাংদা জাওয়াব" স্লোগানের অধীনে সমাবেশ এবং বিক্ষোভ করতে শুরু করে যা বিদ্যুতের শুল্ক বৃদ্ধি, জ্বালানীর উপর মূল্য সংযোজন কর (ভ্যাট), তার ঋণ মওকুফের প্রতিশ্রুতি সহ বিভিন্ন বিষয়ে অমরিন্দর সিংয়ের সমালোচনা করেছিল।
আম আদমি পার্টি
২০২১ সালের মার্চ মাসে, দিল্লির মুখ্যমন্ত্রী অরবিন্দ কেজরিওয়াল মোগা জেলার বাঘা পুরাণে একটি কিষান মহাপঞ্চায়েত আয়োজন করেন এবং নির্বাচনের প্রচার শুরু করেন। ২৮ জুন ২০২১-এ, কেজরিওয়াল চণ্ডীগড়ে একটি বক্তৃতায় ঘোষণা করেছিলেন যে দল নির্বাচনে জয়ী হলে সমস্ত পাঞ্জাবিদের ৩০০ ইউনিট বিনামূল্যে বিদ্যুৎ সরবরাহ করা হবে। ৩০ সেপ্টেম্বর ২০২১-এ, কেজরিওয়ালও ঘোষণা করেছিলেন যে আপ নির্বাচনে জয়ী হলে, তার সরকার পাঞ্জাবে মহল্লা ক্লিনিক তৈরি করবে যা বিনামূল্যে স্বাস্থ্যসেবা সুবিধা প্রদান করবে। ২২ নভেম্বর ২০২১-এ, অরবিন্দ কেজরিওয়াল ঘোষণা করেছিলেন যে আপ যদি পাঞ্জাবে জয়ী হয় তবে ১৮ বছরের বেশি বয়সী প্রতিটি মহিলাকে ১,০০০ টাকা দেওয়া হবে।
৯ ফেব্রুয়ারি, আম আদমি পার্টির মুখ্যমন্ত্রী পদপ্রার্থী এবং সাংসদ, ভগবন্ত মান লোকসভায় কৃষকদের বিষয়ে সমস্যা উত্থাপন করেন। ২০২০-২১ এবং ২০২১-২২ সালের জন্য আখ চাষীদের অর্থ প্রদান মুলতুবি ছিল। তিনি সুদসহ বকেয়া তাড়াতাড়ি পরিশোধের আবেদন করেন। পোকামাকড়ের আক্রমণে তুলা চাষিদের ক্ষতির জন্য ক্ষতিপূরণ চেয়েছেন তিনি। তিনি বলেছিলেন যে কেন্দ্রীয় সরকারের উচিত ২০২০-২১ ভারতীয় কৃষকদের বিক্ষোভের সময় মারা যাওয়া কৃষকদের স্বীকৃতি দেওয়া।
বহুজন সমাজ পার্টি
৩১ ডিসেম্বর ২০২০-এ, রাজ্য সভাপতি জসবীর সিং গাড়ির নেতৃত্বে বহুজন সমাজ পার্টির ক্যাডাররা প্রথমে শম্ভু সীমান্তে জড়ো হয় এবং তারপরে ১০০ গাড়ির একটি অশ্বারোহীতে বিক্ষোভে যোগ দিতে এবং কৃষকদের প্রতি সংহতি প্রদর্শন করতে চলে যায়। তারা কৃষকদের সমর্থনে এবং কৃষক ও শ্রমিকদের ঐক্যের ব্যানারও নেড়েছিল, কারণ বেশিরভাগ সংখ্যক শ্রমিক তফসিলি জাতি থেকে আসে। এই প্রথম কোনো রাজনৈতিক দল এত বড় সংখ্যায় কৃষকদের বিক্ষোভে অংশ নিল।
গাড়ী পোস্ট মেট্রিক স্কলারশিপ স্কিম বাস্তবায়নের বিষয়ে বর্তমান সরকারের মিথ্যা ও দুর্নীতি বলে যুক্তি দিয়ে সমালোচনা করেছেন, এটিকে "বৃত্তি প্রকল্প কেলেঙ্কারী" বলে অভিহিত করেছেন।
ভারতীয় জনতা পার্টি
দুই বছর পর, নির্বাচনী বছরে মোদি এনডিএ-র জন্য বিতর্কিত খামার আইন বাতিল করার পরে একটি জনসভার জন্য পাঞ্জাবে এসেছিলেন। তবে ফিরোজপুর-মোগা সড়কে কৃষকদের বিক্ষোভের কারণে সমাবেশ বাতিল করা হয়েছে।
ভারতের নির্বাচন কমিশন
৮ জানুয়ারি ২০২২-এ, ভারতের নির্বাচন কমিশন কোভিড-১৯ এর উচ্চ ইতিবাচক হারের কারণে ১৫ জানুয়ারি পর্যন্ত শারীরিক সমাবেশ নিষিদ্ধ ঘোষণা করেছিল। ইসিআই ২২ জানুয়ারি পর্যন্ত নিষেধাজ্ঞা আরও বাড়িয়েছে। নিষেধাজ্ঞা আরও বাড়ানো হয়েছিল ৩১ জানুয়ারি ২০২২ পর্যন্ত।
কংগ্রেস
পঞ্জাবের কংগ্রেসের একমাত্র সাংসদ মণীশ তেওয়ারি স্টার্ট প্রচারকারীদের তালিকায় অন্তর্ভুক্ত ছিলেন না। বাদ পড়েছেন প্রবীণ নেতা গোলাম নবী আজাদও। এই দুই নেতা কংগ্রেস সভাপতিকে চিঠি দিয়ে কংগ্রেস পার্টিতে সংস্কার চেয়েছিলেন। সুনীল জাখর দাবি করেছেন যে সর্বাধিক ৪২ জন বিধায়কের সমর্থন থাকা সত্ত্বেও তাকে মুখ্যমন্ত্রী করা হয়নি এবং কয়েক দিন পরে সক্রিয় রাজনীতি থেকে সরে দাঁড়ান।
প্রচারণার অর্থ
ইসিআই ব্যয়ের সীমা বাড়িয়ে ₹৪০ লক্ষ করেছে।
ভারতীয় জাতীয় কংগ্রেস
কংগ্রেস পাঞ্জাবের আসন্ন বিধানসভা নির্বাচনের জন্য দলীয় প্রার্থী বাছাই করার সময় 'এক পরিবার, একটি টিকিট' নীতি অনুসরণ করার সিদ্ধান্ত নিয়েছে।
ভোটিং মেশিনের ত্রুটি
বিভিন্ন স্থানে ইলেকট্রনিক ভোটার মেশিনে (ইভিএম) ত্রুটির খবর পাওয়া গেছে। আপ এই ঘটনাগুলি নির্বাচন কমিশনকে জানিয়েছে।
ঝাড়গ্রাম লোকসভা কেন্দ্র
ঝাড়গ্রাম লোকসভা কেন্দ্রটি পশ্চিমবঙ্গ রাজ্যের ৪২ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত এবং মোট সাতটি বিধানসভা কেন্দ্র নিয়ে গঠিত। এটি ঝাড়গ্রাম জেলা প্রতিনিধিত্ব করে এবং ঝাড়গ্রাম শহরে লোকসভা কেন্দ্রের সদর দফতর। লোকসভা কেন্দ্রের অন্তর্গত এলাকার সরকারি ভাষা হল  বাংলা ও ইংরেজি।
ঝাড়গ্রাম লোকসভা কেন্দ্রটি ঝাড়গ্রাম, পুরুলিয়া, পশ্চিম মেদিনীপুর জেলা অংশ জুড়ে বিস্তৃত।
বিধানসভা কেন্দ্র গুলি
লোকসভা কেন্দ্রটি ৭ টি বিধানসভা কেন্দ্র নিয়ে গঠিত। এগুলি হল- গোপীবল্লভপুর বিধানসভা কেন্দ্র, ঝাড়গ্রাম বিধানসভা কেন্দ্র, নয়াগ্রাম বিধানসভা কেন্দ্র, বিনপুর বিধানসভা কেন্দ্র, গড়বেতা বিধানসভা কেন্দ্র, শালবনী বিধানসভা কেন্দ্র ও বান্দোয়ান বিধানসভা কেন্দ্র
গোপীবল্লভপুর বিধানসভা কেন্দ্র়়
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি ঝাড়গ্রাম জেলার অন্তর্গত। বিধানসভা কেন্দ্রটির মূল কার্যালয় গোপীবল্লভপুরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
ঝাড়গ্রাম বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি ঝাড়গ্রাম জেলার অন্তর্গত। বিধানসভা কেন্দ্রটির মূল কার্যালয় ঝাড়গ্রাম শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
নয়াগ্রাম বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি ঝাড়গ্রাম জেলার অন্তর্গত। বিধানসভা কেন্দ্রটির মূল কার্যালয় ঝাড়গ্রামে অবস্থিত। এই কেন্দ্রটি তফসিলী উপজাতিদের জন্য সংরক্ষিত।
বিনপুর বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি ঝাড়গ্রাম জেলার অন্তর্গত। বিধানসভা কেন্দ্রটির মূল কার্যালয় বেলপাহাড়ীতে অবস্থিত। এই কেন্দ্রটি তফসিলী উপজাতিদের জন্য সংরক্ষিত।
গড়বেতা বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি ঝাড়গ্রাম জেলার অন্তর্গত। বিধানসভা কেন্দ্রটির মূল কার্যালয় গড়বেতা শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
শালবনী বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি ঝাড়গ্রাম জেলার অন্তর্গত। বিধানসভা কেন্দ্রটির মূল কার্যালয় শালবনী শহরে অবস্থিত। এই কেন্দ্রটি তফসিলি জাতি ও তফসিলী উপজাতিদের জন্য সংরক্ষিত নয়।
বান্দোয়ান বিধানসভা কেন্দ্র
এই বিধানসভা কেন্দ্রটি পশ্চিমবঙ্গের ২৯৪ টি বিধানসভা কেন্দ্রের একটি এবং এটি ঝাড়গ্রাম জেলার অন্তর্গত। বিধানসভা কেন্দ্রটির মূল কার্যালয় বান্দোয়ানে অবস্থিত। এই কেন্দ্রটি তফসিলী উপজাতিদের জন্য সংরক্ষিত।
ঝাড়গ্রাম লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বিজেপি-এর শ্রী কুনার হেমব্রম।
অলিভার এডউইন বেকার
অলিভার এডউইন বেকার (১০ সেপ্টেম্বর, ১৮৮৩ – ২ ডিসেম্বর, ১৯৪৯) ছিলেন একজন মার্কিন অর্থনৈতিক ভূগোলবিদ।
শিক্ষা এবং প্রাথমিক জীবন
বেকার ১৮৮৩ সালের ১০ সেপ্টেম্বরে ওহাইওর টিফিনে জন্মগ্রহণ করেছিলেন। তার বাবা এডউইন বেকার ছিলেন একজন বণিক এবং মা মার্থা রনি থমাস ছিলেন একজন স্কুল শিক্ষিকা। প্রথম জীবনে তার স্বাস্থ্য এতটাই খারাপ ছিল যে তিনি ১২ বছর বয়স পর্যন্ত স্কুল শুরু করেন নি, তবে স্কুলে যাওয়ার আগে তার মায়ের কাছে তিনি পড়াশোনা করেছিলেন। পাবলিক স্কুলে পড়াশোনা শেষ করার পরে তিনি হাইডেলবার্গ কলেজে ভর্তি হন। ১৯০৩ সালে ১৯ বছর বয়সে তিনি ইতিহাস ও গণিতে বিএস ডিগ্রি অর্জন করেন এবং এক বছর পরে দর্শন ও সমাজবিজ্ঞানে এমএস ডিগ্রি অর্জন করেন। পরের বছর অর্থাৎ ১৯০৫ সালে তিনি কলাম্বিয়া বিশ্ববিদ্যালয়ে প্রবেশ করেন এবং সেখান থেকে রাষ্ট্রবিজ্ঞানে এমএ অর্জন করেন। তিনি ১৯০৭ থেকে ১৯০৮ সাল পর্যন্ত ইয়েল ইউনিভার্সিটি স্কুল অব ফরেস্ট্রি থেকে বনায়ন বিষয়ে অধ্যয়ন করেন এবং পরবর্তীতে উইসকনসিন-ম্যাডিসন বিশ্ববিদ্যালয় থেকে কৃষিক্ষেত্রে স্নাতক ডিগ্রি অর্জন করেন। ১৯০৮ থেকে ১৯১২ সাল অবধি তিনি উইসকনসিন-ম্যাডিসন বিশ্ববিদ্যালয়ের কৃষি পরীক্ষণ কেন্দ্রের সাথে কাজ করেছিলেন। বেকার পরীক্ষণ কেন্দ্রের জন্য একটি বুলেটিনে সহলেখক হিসেবে কাজ করেছিলেন যা ১৯১২ সালে প্রকাশিত হয়েছিল, বুলেটিনটি ছিলো উইসকনসিনের জলবায়ু এবং কৃষিক্ষেত্রে তার প্রভাব সম্পর্কিত একটি গবেষণা। ১৯১০ থেকে ১৯১২ সাল অবধি তিনি গ্রীষ্মকালে উইসকনসিন ভূমি জরিপের সাথেও কাজ করেছিলেন।
১৯১২ সালে তিনি মার্কিন যুক্তরাষ্ট্রের কৃষি বিভাগে চাকরি নিয়েছিলেন এবং পরবর্তী ত্রিশ বছর এই দায়িত্ব পালন করেছিলেন। ১৯১৫ থেকে ১৯৩৮ সাল পর্যন্ত ইয়ারবুক-এ অবদান রাখার ফলে বেকারের কাজগুলো খুব দ্রুত ছড়িয়ে পড়েছিলো, যার বেশিরভাগই তিনি সম্পাদনা করেছিলেন। ইউএসডিএতে প্রথম আঠারো বছর তিনি ভূমি ব্যবহারের ভৌগোলিক দিকগুলি অধ্যয়নের জন্য নিযুক্ত ছিলেন। তার প্রথম দিককার রচনারগুলোর একটি হলো ভার্নোর ক্লিফোর্ড ফিঞ্চের সাথে যৌথভাবে লেখা বৈশ্বিক কৃষির ভূগোল বা জিওগ্রাফি অব দ্য ওয়ার্ল্ড এগ্রিকালচার ( ১৯১৭ ), যা তাকে আরও ব্যাপক পরিচিতি এনে দিয়েছিলো। এটি প্রকাশের অল্প সময়ের মধ্যেই বেকার অর্থনীতিতে স্নাতকোত্তর অধ্যয়নের জন্য উইসকনসিন বিশ্ববিদ্যালয়ে ফিরে আসেন এবং ১৯২১ সালে ভূমি ব্যবহারের উপর একটি গবেষণামূলক সন্দর্ভসহ পিএইচডি অর্জন করেন। সেখানে থাকাকালীন বেকার ভূগোল ও কৃষির অর্থনৈতিক দিকে তার কাজগুলোকে আরও সরিয়ে নিতে দুজন উল্লেখযোগ্য অর্থনীতিবিদ হেনরি চার্লস টেলর এবং রিচার্ড টি এলির দ্বারা প্রভাবিত হয়েছিলেন। ১৯২২ সালে তিনি ইউএসডিএর নতুন কৃষি অর্থনীতি অধিদপ্তরে যোগদান করেন, যার নেতৃত্বে ছিলেন হেনরি চার্লস টেলর। বৈশ্বিক কৃষির ভূগোল রচনার সাফল্য তাকে মার্কিন কৃষির মানচিত্রাবলী (অ্যাটলাস অব অ্যামেরিকান অ্যাগ্রিকালচার) রচনা করার জন্য উদ্বুদ্ধ করেছিলো, যার দরুন তিনি নিজেই এটির পরিকল্পনাকারী এবং সম্পাদক হিসেবে কাজ করেছিলেন। বিশাল এই কাজটি ১৯১৮ থেকে ১৯৩৬ সালের মধ্যে ছয়টি খণ্ডে প্রকাশিত হয়েছিল।
বেকার ১৯২৩ থেকে ১৯২৭ সাল পর্যন্ত ক্লার্ক বিশ্ববিদ্যালয়ে খণ্ডকালীন অধ্যাপক হিসাবে কাজ করেছিলেন এবং পরবর্তীতে অন্যান্য বিশ্ববিদ্যালয়ে বেশ কয়েকটি ধারাবাহিক বক্তৃতা দেন। ইকোনমিক জিওগ্রাফি জার্নালে লেখার পাশাপাশি বেকার এটির সহযোগী সম্পাদকও হয়েছিলেন। পরবর্তীকালে তিনি উত্তর আমেরিকার আঞ্চলিক কৃষি ভূগোল সম্পর্কিত একটি উল্লেখযোগ্য ধারাবাহিক নিবন্ধে অবদান রেখেছিলেন। ১৯২০-এর দশকের দিকে এই ক্ষেত্রটি ইউএসডিএর একটি প্রধান লক্ষ্যবিন্দুতে পরিণত হয়েছিল। তবে ১৯৫০-এর দশকের দিকে খামারের জনসংখ্যার প্রতি তার আগ্রহ শুরু হয়েছিল। বেকার বিশেষত গ্রামীণ যুবকদের শহরাঞ্চলে স্থানান্তরিত করতে আগ্রহী ছিলেন। এমনকি তার পরবর্তী বছরগুলিতে তার গবেষণা ও কাজের বেশিরভাগ অংশজুড়েই ছিলো জনসংখ্যার সমস্যাদি বিষয়টি। বেকার ধারণা দিয়েছিলেন যে বিশ্বের জনসংখ্যার কেবল ক্ষুদ্র একটি অংশই কাঙ্ক্ষিত জীবনযাপন করে। তিনি মার্কিন কৃষকদের মান উন্নয়ন করার দিকে মনোনিবেশ করেছিলেন এবং মার্কিন যুক্তরাষ্ট্রে কৃষক আর কৃষকদের অবদানের প্রশংসা স্তর বাড়িয়ে ও সম্ভাব্য সমস্যাগুলির পরিকল্পনা ও ভবিষ্যদ্বাণী করার ক্ষেত্রে সাম্প্রতিক প্রবণতাগুলো অধ্যয়ন করে তা অর্জন করার আশাবাদ ব্যক্ত করেছিলেন। তিনি যুক্তরাষ্ট্রে সফল ভবিষ্যত প্রজন্ম নিশ্চিত করতে মার্কিনদের বৃহত্তর পরিবারে উত্সাহিত করার চেষ্টা করেছিলেন।
বেকার শহুরে জীবনের বিভিন্ন দিক নিয়ে সমালোচনা করেছিলেন ও রাল্ফ বোর্সোদির আধুনিক জীবনে কৃষিক্ষেত্র ( ১৯৯৯) রচনায় সহযোগিতা করেছিলেন এবং গ্রামীণ জীবনযাত্রায় ফিরে আসার পক্ষপাতীও ছিলেন তিনি। তিনি নিজেও "রুরবান" বা গ্রামনগর জীবনধারা সম্পর্কে আরও প্রস্তাবনা দিয়েছিলেন, যাতে শহুরে এবং গ্রামীণ জীবনের উভয় দিকের সমন্বিত দিক রয়েছে। তিনি ১৯২৫ সালে অ্যালিস হারগ্রাভ ক্রুকে বিয়ে করেন। তাদের চারটি সন্তান ছিল- হেলেন, সাব্রা, এডউইন এবং মিল্ড্রেড। তিনি তাদেরকে মেরিল্যান্ডের তৎকালীন শহরতলির কলেজ পার্কে পাঁচ একর জায়গা দিয়ে বড় করেছেন যেখানে তারা মুরগী ও গরু লালন করতে পেরেছিল এবং তাদের একটি বাগানও রয়েছে। পরে তিনি ভার্জিনিয়ার নিউ মার্কেটের কাছে একটি বড় খামার কিনেন যেখানটায় তিনি মাটি সংরক্ষণের কাজে আগ্রহী ছিলেন।
১৯৩১ সালে তিনি মার্কিন ভূগোলবিদ অ্যাসোসিয়েশনের সভাপতি নির্বাচিত হন এবং ওহাইওর হাইডেলবার্গ কলেজ এবং জার্মানির গটিঙেন বিশ্ববিদ্যালয় থেকে সম্মানসূচক ডক্টরেটস লাভ করেন ।
মেরিল্যান্ডের কলেজ পার্কে কর্মজীবন
বেকার ১৯৪২ সালে মেরিল্যান্ড বিশ্ববিদ্যালয়ের কলেজ পার্কে ভূগোল বিভাগ চালু করার আমন্ত্রণ গ্রহণপূর্বক যোগদানের জন্য ওয়াশিংটন ডিসি ত্যাগ করেন। তিনি বিভাগের অনুষদগুলোকে নিজেই একত্রিত করেছিলেন এবং অনেক ছাত্রকে আকৃষ্ট করেছিলেন, পাশাপাশি অনেক গবেষণা প্রকল্পও প্রচার করেছিলেন। তার অসমাপ্ত বিভিন্ন গবেষণা প্রকল্পগুলি সমাপ্ত করার জন্য নিজেকে নিবেদিত করার উদ্দেশ্যে ১৯৪৯ সালের জুলাই মাসে বিভাগীয় পদ থেকে অবসর গ্রহণ করেন। তার প্রধান কাজটি ছিল বিশ্ব সম্পদের মানচিত্রাবলী   (অ্যাটলাস অব ওয়ার্ল্ড রিসোর্স), যা প্রকাশিত হয়েছিল ইউএসডিএ এবং খনি অধিদপ্তর থেকে। চীন সম্পর্কে তার দীর্ঘ আগ্রহ অব্যাহত রেখে তিনি চীনের মানচিত্রাবলী (অ্যাটলাস অব চায়না) রচনাটিও শুরু করেছিলেন। তবে এই কাজগুলির কোনওটিই তার মৃত্যুর সময় শেষ হয়নি। বেকার সর্বদা শিক্ষকতার প্রতি অত্যন্ত নিবেদিতপ্রাণ ছিলেন এবং ছাত্র ও দর্শকদের উদারতার সাথে তার সময় দিতেন।
সারা জীবন স্বাস্থ্য সমস্যায় ভুগার পর অবশেষে মেরিল্যান্ডের কলেজ পার্কে তার নিজের বাড়িতে ১৯৪৯ সালে তিনি মৃত্যুবরণ করেন।
এস্তোনীয় ফুটবল অ্যাসোসিয়েশন
এস্তোনীয় ফুটবল অ্যাসোসিয়েশন (Eesti Jalgpalli Liit, Estonian Football Association; এছাড়াও সংক্ষেপে ইজেএল এবং ইএফএ নামে পরিচিত) হচ্ছে এস্তোনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯২১ সালের ১৪ই ডিসেম্বর তারিখে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, তবে সোভিয়েত ইউনিয়নের দ্বারা এস্তোনিয়া দখল করার পরে তা ভেঙে দেওয়া হয়। ১৯৯২ সালে এস্তোনিয়া স্বাধীনতা পুনরুদ্ধার করার পরে এটি আবার ফিফার সদস্য হয়। অন্যদিকে পাশাপাশি প্রতিষ্ঠার ৭১ বছর পর ১৯৯২ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর এস্তোনিয়ার রাজধানী তাল্লিনে অবস্থিত।
এই সংস্থাটি এস্তোনিয়ার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মেইস্ত্রিলিগা, নাইস্তে মেইস্ত্রিলিগা এবং এস্তোনীয় কাপের মতো প্রতিযোগিতার সকল কার্যক্রম পরিচালনা করে। বর্তমানে এস্তোনীয় ফুটবল অ্যাসোসিয়েশনের সভাপতির দায়িত্ব পালন করছেন আইভার পোহলাক এবং সাধারণ সম্পাদকের দায়িত্ব পালন করছেন আন্নে রেই।
বিতর্ক
২০১৭ সালে ফিফা এস্তোনীয় ফুটবল এসোসিয়েশনকে ৩০,০০০ সুইস ফ্রাঁ (২৬,০০০ ইউরো) জরিমানা করেছে এবং বসনিয়া ও হার্জেগোভিনার ভক্তরা মাঠে জ্বলন্ত উপকরণ ফেলে দেওয়ার একটি ঘটনার কারণে তাদের একটি সতর্কতা দিয়েছে।
হেন্ড আল-মনসুর
হেন্ড আল-মনসুর (জন্ম ১৯৫৬) একজন সৌদি- মার্কিন ভিজ্যুয়াল আর্টিস্ট এবং একজন চিকিৎসক। তাঁর মুদ্রিত সিল্কস্ক্রিন, প্রতিস্থাপন শিল্প এবং মুসলিম মহিলাদের প্রতিকৃতি, আরব সম্প্রদায়ের ধর্মীয় এবং সামাজিক বিশ্বাস পদ্ধতিকে অন্বেষণ করেছে। কার্ডিওলজি (হৃদবিজ্ঞান) এবং অভ্যন্তরীণ মেডিসিন ডিগ্রি অর্জন করে ২০ বছর ধরে চিকিৎসা চর্চা করেছেন। মিনেসোটার মেয়ো ক্লিনিকে ফেলোশিপ পাওয়ার পরে ১৯৯৭ সালে তিনি যুক্তরাষ্ট্রে পাড়ি জমান। এরপর তিনি সেন্ট ক্যাথরিন বিশ্ববিদ্যালয়ের মহিলা শিল্প প্রতিষ্ঠানে পড়াশোনা করে শিল্পী জীবন বেছে নেন এবং মিনিয়াপলিস কলেজ অফ আর্ট অ্যান্ড ডিজাইন থেকে এমএফএ ডিগ্রী অর্জন করেছিলেন।
জীবনী
হেন্ড আল-মনসুর ১৯৫৬ সালে সৌদি আরবের হাফুফে জন্মগ্রহণ করেছিলেন। তিনি ১৯৮১ সালে কায়রো বিশ্ববিদ্যালয় থেকে মেডিসিনের ডিগ্রি অর্জন করেছিলেন। ২০ বছর ধরে, আল-মনসুর একজন আরব মহিলা চিকিৎসক হিসাবে কাজ করেছিলেন। তাঁর এই পেশা তাঁকে আরো "ব্যক্তিগত স্বাধীনতা এবং স্ব-মূল্যবান" করেছিল। তিনি ১৯৯৭ সাল পর্যন্ত সৌদি আরবে হাফুফ এবং রিয়াদে মেডিসিন নিয়ে চর্চা করেছিলেন। এরপর মিনেসোটার রোচেস্টারের মেয়ো ক্লিনিকে ফেলোশিপ পেয়ে তিনি আমেরিকাতে পাড়ি জমান। চিকিৎসা চালানোর সঙ্গে সঙ্গে তিনি ইন্টারনাল মেডিসিন এবং কার্ডিওলজিতে ডিগ্রি অর্জন করেছিলেন।
২০০০ সালে তিনি পেশাদার ভাবে মেডিসিন থেকে শিল্পে স্থানান্তরিত হয়ে যান। তিনি সেন্ট ক্যাথরিন বিশ্ববিদ্যালয়ের মহিলা আর্ট ইনস্টিটিউটে যোগ দেন। পরের বছর তিনি এই প্রোগ্রামের সহকারী শিক্ষক হয়েছিলেন। তিনি ২০০২ সালে মিনিয়াপলিস কলেজ অফ আর্ট অ্যান্ড ডিজাইন (এমসিএডি) থেকে ফাইন আর্টে স্নাতকোত্তর ডিগ্রি অর্জন করেন । আল-মনসুর হলেন একটি প্রতিস্থাপন শিল্পী, সিলস্ক্রিন প্রিন্টার এবং একজন বক্তা। তিনি ইসলামী বিশ্বের নারীদের নিয়ে কাজ করেছেন। তিনি রেশম স্ক্রিন কাপড়ে মহিলাদের ব্যক্তিগত জীবনের ছবি তৈরি করেন। তিনি মিনেসোটা এবং মার্কিন যুক্তরাষ্ট্রের অন্যান্য রাজ্যের পাশাপাশি সৌদি আরব এবং সংযুক্ত আরব আমিরাতেও এটা দেখিয়েছেন। তিনি ধর্মতত্ত্ব অধ্যাপক ও লেখক ডঃ ডেভিড পেনচ্যানস্কির সাথে বিবাহবন্ধনে আবদ্ধ হয়েছেন এবং তাঁরা সেন্ট পল মিনেসোটায় থাকেন।
বিষয়বস্তু, মিডিয়া এবং ধরন
আল-মনসুরের কাজ আরব সম্প্রদায়ের ধর্মীয় এবং সামাজিক বিশ্বাসের ধরন বিশ্লেষণ করা, বিশেষত নারী, যৌনতা এবং অন্যদের বোঝায় সাহায্য করা তাঁর কাজ। তিনি আরবি ক্যালিগ্রাফি, আরব মানুষের চিত্র, ইসলামী অলঙ্করণ এবং স্থাপত্য ব্যবহার করেন। তিনি সমসাময়িক আরব শিল্পের অবস্থা নিয়ে পর্যালোচনা করেছেন এবং পশ্চিমী শিল্পের প্রভাব থেকে এই শিল্পকে মুক্ত করার চর্চা চালিয়ে গেছেন। অন্যান্য মধ্য প্রাচ্য এবং ইসলামী শিল্পগুলির থেকে এর বিশেষত্বকে আলাদা করে তুলে ধরেছেন। তিনি তাঁর শ্রোতাদের সর্বদাই সৌদি আরবের লোকজন এবং মধ্য প্রাচ্যের লোকজন হিসাবে সজ্ঞায়িত করেন। এর ফলে তারা তাঁর কাজের জন্য তাঁকে খুব সহজেই শনাক্ত করতে পারেন যে তিনি তাদেরই একজন। একজন আমেরিকান অভিবাসী হিসাবে তিনি যুক্তরাষ্ট্রে স্বাচ্ছন্দ্যবোধ করেন। তবে তিনি ব্যাখ্যা করেছেন যে, তিনি সাধারণত অ সৌদি বা আরব মহিলা এবং শ্রোতাদের কাছে, তাঁর ধর্মীয় এবং নারীবাদী রীতিমূলক প্রতীকগুলির ব্যবহার নিয়ে, দীর্ঘ পরিচিতির প্রয়োজন অনুভব করেন।
আল-মনসুর প্রায়শই সিল্কের স্ক্রিনযুক্ত, রঙ্গিন বা হেনা কাপড়ের তৈরি উপকরণ ব্যবহার করে স্থাপত্যীয় জায়গাগুলিতে মুসলিম মহিলাদের প্রতিকৃতি চিত্রিত করেছেন। তাঁর মূর্ত চিত্রগুলিতে বিশিষ্টভাবে শৈল্পিক মূর্তি এবং মুখ রয়েছে। সেগুলি পুনরাবৃত, নমুনাযুক্ত আকার ব্যবহার করে রচিত, ইসলামিক অলঙ্করণের সাথে মিশে গেছে। উদাহরণস্বরূপ, ২০১৩ সালের ফেসবুক ১ শিরোনামের একটি স্ক্রিন প্রিন্টে দুইজন মহিলাকে চাদর গায়ে দিয়ে গাঢ় নীল রঙের নকশা করা গালিচার ওপর বসে থাকতে দেখা যায়। অগ্রভাগের মহিলাটি দর্শকের দিকে তাকানোর সাথে সাথে, সাদা পৃষ্ঠা সহ একটি বৃহত উন্মুক্ত বইয়ের উপর ডান হাত দিয়ে আরবীতে শব্দ লেখেন, বইটি চিত্রের পটভূমিতে অনেকটা জায়গা জুড়ে রয়েছে। পেছনের মহিলা মাথা নিচু করে আছেন, এটিকে শিল্পী একপ্রকার স্ব-প্রতিকৃতি হিসাবে চিহ্নিত করেছেন: "এই প্রতীক আমার জন্য, যা চলছে তা এই মহিলা তা গ্রহণ করে নিয়েছেন কোন প্রকার বিরোধিতা করা ছাড়াই। এটি আমার একটি দিককে দেখায় যে দিকটি অতীতে এইভাবে গ্রহণ করেছে"
দেহরক্ষী
দেহরক্ষী ইফতেখার চৌধুরী পরিচালিত এবং ফ্যাটম্যান ফিল্মস প্রযেজিত ২০১৩ সাল মুক্তিপ্রাপ্ত একটি বাংলাদেশী অ্যাকশন-নির্ভর চলচ্চিত্র। এই ত্রিভূজ-প্রেমের কাহিনী-ভিত্তিক চলচ্চিত্রে অভিনয় করেছেন ইয়ামিন হক ববি, আনিসুর রহমান মিলন এবং কাজী মারুফ। দেহরক্ষী সর্বমোট ৫০ টির চেয়ে বেশি প্রেক্ষাগৃহে এ মুক্তি পায়। চলচ্চিত্রটি বাংলাদেশী চলচ্চিত্রের নতুন যুগ প্রতীকায়িত করে। এই চলচ্চিত্রের চিত্র, টি রেড ওয়ান ক্যামেরায় ধারণ করা হয়েছে। চলচ্চিত্রটির গান বেশ সাড়া ফেলে। গানের অ্যালবাম "জি-সিরিজ" দ্বারা পরিবেশিত হয়।
সারসংক্ষেপ
আন্ডারওয়ার্ল্ড ডন আসলাম (আনিসুর রহমান মিলন) সোহানা (ইয়ামিন হক ববি) নামের একটি মেয়েকে ভালবাসে কিন্তু মেয়েটি তাকে ভালবাসে না, তার পর ও আসলাম জোর করে সোহানাকে তার একটি বাড়িতে আটকে রাখে। কিছু দিন পর আসলাম একটি কাজে আমেরিকায় যাওয়ার আগে তীব্রকে (কাজী মারুফ) সোহানার দেহরক্ষী হিসেবে নিয়োগ দেয় এই বলে যে সোহানা তাকে ভালবাসে। কিন্তু তীব্র জানতে পারে আসলাম সোহানাকে জোর করে আটকে রেখেছে। এর মাঝে সোহানা তীব্রর প্রেমে পড়ে। আসলাম যখন আমেরিকা থেকে ফিরে আসে, সে জানতে পারে সোহানা তীব্রকে ভালবাসে এবং রেগে যায়। তারপর তিন জনের মধ্যে ভালবাসার যুদ্ধ।
ইরানে ধর্মনিরপেক্ষতা
১৯২৪ সালে রেজা শাহ রাজপদে অধিষ্ঠিত হওয়ার পর ইরানে ধর্মনিরপেক্ষতা একটি রাষ্ট্রীয় নীতি হিসেবে প্রতিষ্ঠিত হয়। তিনি ধর্মীয় বিশ্বাসের প্রকাশ্য প্রদর্শন বা অভিব্যক্তি, যেমন মহিলাদের হিজাব ও চাদর পরিধান এবং পুরুষদের মুখের লোম (গোঁফ ব্যতীত) রাখাকে অবৈধ ঘোষণা করেন। জনসাধারণের ধর্মীয় অনুষ্ঠান (যেমন মুহররম ও আশুরা) উদ্‌যাপন নিষিদ্ধ করা হয়। ইসলামিক ধর্মগুরুদের প্রকাশ্যে ধর্মপ্রচার করাকে নিষিদ্ধ করা হয়। মসজিদকেন্দ্রিক কর্মকাণ্ড মারাত্মকভাবে নিয়ন্ত্রণ ও সীমাবদ্ধ করা হয়।
ধর্মীয় রক্ষণশীলদের দ্বারা সমালোচিত এবং বিদেশি পর্যবেক্ষকদের দ্বারা স্বৈরাচারী হিসেবে চিহ্নিত হলেও রেজা শাহ ইরানকে ধর্মনিরপেক্ষ রাষ্ট্র হিসেবে প্রতিষ্ঠা করতে চেয়েছিলেন। তার অভিপ্রায় ছিল সরকার ও সমাজের উপর শিয়া ধর্মগুরুদের প্রভাব অপসারণ করা। তার শাসনকালে গৃহীত ধর্মনিরপেক্ষ নীতির নেতিবাচক প্রতিক্রিয়া হিসেবে ইরানে সন্ত্রাসবাদ ও ইসলামি চরমপন্থার প্রথম বহিঃপ্রকাশ ঘটে। উদাহরণস্বরূপ, আহমাদ কাসরাভির মত ধর্মনিরপেক্ষ রাজনীতিবিদ ও লেখকরা মুসলিম যোদ্ধাদের হাতে নিহত হন। এসব যোদ্ধাদের মধ্যে সবচেয়ে কুখ্যাত ছিলেন নাভভাব সাফাভি, যিনি বর্তমানে ইরানের ইসলামী প্রজাতন্ত্রের সরকার দ্বারা একজন বীর হিসেবে পরিচিত। ইরানে ইঙ্গ–সোভিয়েত আক্রমণের মাধ্যমে ব্রিটিশ ও সোভিয়েত বাহিনী রেজা শাহকে জোরপূর্বক ক্ষমতাচ্যুত এবং নির্বাসিত করে। এভাবেই, ইরানে ধর্মনিরপেক্ষতার যুগের অবসান ধটে। ১৯৪১ সাল থেকে ১৯৫৩ সালের মধ্যে ইরানে গণতন্ত্র সম্পূর্ণভাবে পুনরুদ্ধার হয় কিন্তু মধ্য ইরানের গ্রাম্য এলাকাসমূহে শিয়া ধর্মগুরুদের প্রাথমিক সমর্থন থাকায় তাদের পুনরায় পূর্বের ক্ষমতা ও প্রভাব ফিরে পাওয়ার সম্ভাবনা থেকে যায়।
১৯৫৩ সালের পরে ইরানি সরকার গণতান্ত্রিক বৈশিষ্ট্য হারাতে থাকলে রেজা শাহের ধর্মনিরপেক্ষ নীতিসমূহ পুনরধিষ্ঠিত এবং সরকার ও জনজীবন থেকে শিয়া ধর্মগুরু ও ধর্মের প্রভাব অপসারণ করার জন্য ব্যাপকভাবে পদক্ষেপ গ্রহণ করা হয়। ১৯৬০ সালের পরে মোহাম্মদ রেজা পাহলাভি ধর্মতত্ত্বের ক্যাথলিক ও খ্রিষ্টীয় বিদ্যালয়সমূহের অনুকরণে শিয়া ধর্মগুরুদের ধর্মপ্রচারের ধর্মীয় সনদ ও অনুমতিপ্ত্র লাভ করার জন্য রাজ্য কর্তৃক পরিচালিত পাবলিক বিশ্ববিদ্যালয়ে অধ্যয়নের জন্য চাপ প্রয়োগ করেন। মোহাম্মাদ রেজা শাহ ১৯৭০ এর দশকে আরো বেশ কিছু পদক্ষেপ গ্রহণ করেন। এর মধ্যে শিয়া ধর্মগুরুদের আইনসভায় যোগদান থেকে বিরত রাখা এবং জনসম্মুখে ধর্ম ও ধর্মীয় ক্রিয়াকর্ম প্রদর্শনের উপর নিষেধাজ্ঞা আরোপ করা হয়।
রেজা শাহ ও মোহাম্মাদ রেজা শাহ উভয়েই বিপ্লব পরবর্তী ফ্রান্স এবং ধর্ম ও রাজ্যের বিভেদের সমর্থনকারী চিন্তাভাবনার রাজনৈতিক ক্লাসিক্যাল আমেরিকান স্কুল দ্বারা ব্যাপকভাবে প্রভাবিত হয়েছিলেন। তারা উভয়েই ইরানে ও মধ্যপ্রাচ্যে ইসলামি মৌলবাদ ও জঙ্গিবাদের উত্থানের জন্য ব্রিটেনকে দোষারোপ করেন। এজন্যই, পাহলাভি সবলভাবে ইরানের সাথে ফ্রান্স ও যুক্তরাষ্ট্রের  ঘনিষ্ঠ সম্পর্ক গড়ে তোলেন। ১৯৭৯ সালে প্রধানমন্ত্রী শাপুর বখতিয়ারের সরকারের পতন হলে ঐ বছরের ফেব্রুয়ারি মাসে প্রধানমন্ত্রী মেহদি বাজারগানের নেতৃত্বে একটি অস্থায়ী সরকার প্রতিষ্ঠিত হয়। আয়াতুল্লাহ রুহুল্লাহ্‌ খামেনেই ও তার ইসলামী প্রজাতন্ত্রের সমর্থক গোষ্ঠীর ইচ্ছার বিরুদ্ধে মাহদি মুক্তবাজার অর্থনীতির আওতায় একটি জাতীয়তাবাদী ইসলামিক গণতান্ত্রিক  রাষ্ট্র প্রতিষ্ঠা করতে চেয়েছিলেন। ১৯৭৯ সালের নভেম্বর মাসে ইরানে মৌলবাদি ছাত্রদের দ্বারা যুক্তরাষ্ট্রের দূতাবাসে জিম্মি সংকটের পর মেহদি বাজারগানের সরকার দল বেঁধে পদত্যাগ করে।
বাজারগানের সরকারের পতনকেই সরকারিভাবে রাষ্ট্রীয় নির্দেশে ধর্মনিরপেক্ষতার সমাপ্তি বলে চিহ্নিত করা হয়। ১৯৮০ সালের ফেব্রুয়ারি মাসে ইসলামিক প্রজাতন্ত্রী দল আয়াতুল্লাহ খামেনেইকে ইরানের সর্বোচ্চ নেতা হিসেবে নিয়োগপূর্বক বর্তমানে প্রচলিত ধর্মতান্ত্রিক শাসনব্যবস্থা প্রতিষ্ঠিত করে।
অসমের গামোচা
গামোচা (অসমীয়া গামছা) অসমীয়া সমাজ জীবনের অতি আদরের বস্ত্ৰ৷ সাধারণত গামোচা চারি দিকে রঙ্গিন সূতায় (বিভিন্ন রঙ্গ থাকে) বোনা একটি সাদা দীর্ঘ কাপড়৷ রেশম সূতা থেকে বিশেষভাবে গামছা তৈরি করা হয় যদিও পাট ইত্যাদি সূতা থেকেও এটা তৈরি করা হয়৷ গামোচা অসমীয়ার বাহিরেও বাঙ্গালি, বিহারী এবং উড়িষ্যার মানুষেরাও ব্যবহার করে, অবশ্য অসমীয়া গামোচার সাথে তাদের গামছার বহু পাৰ্থক্য রয়েছে। তাছাড়া অসমীয়া মানুষেরা গামোচাটিকে এক সাংস্কৃতিক তথা সম্মানের প্ৰতীক হিসাবে ব্যবহার করে কিন্তু অন্য জায়গায় একে শুদুমাত্র নিত্য ব্যবহাৰ্য্য সামগ্ৰী হিসেবেই ব্যবহার হতে দেখা যায়। আসামে গামছা কে ‘”গামোচা’” "গাম্‍চা", "মুক্‍চা" ইত্যাদি নামে ডাকা হয়।
নামের উৎস
“গা ধুই পানী টুকা কাপড়, এতেকে তামোল বন্ধা বা মূরত মরা সরু কাপড়৷" উক্তি:- হেমচন্দ্র বরুয়া
ব্যবহার
অসমীয়া সমাজে বিভিন্ন ক্ষেত্ৰে গামোচার ব্যবহার হতে দেখা যায়৷ এক কথায় অসমীয়া সমাজ-সংস্কৃতি, রীতি-নীতি সকল ক্ষেত্ৰে গামোচার বিশেষ অবদান আছে৷
লিউকক্সিন
লিউকক্সিন হলো টাইটানিয়ামের একটি সূক্ষ দানাদার রূপান্তরিত খনিজ পদার্থ। এর রং হলুদ থেকে বাদামি বর্ণের হতে পারে।
অসমের গামোচা
প্ৰকার
অসমীয়া সমাজে গামোচার ব্যরহারের ওপর নিৰ্ভর করে একে বিভিন্ন ভাগে ভাগ করা যায়।যেমন:-
লিউকক্সিন
এতে মূলত রুটাইল ও অ্যনাটেজ থাকে। ইলমেনাইট, পেরোভস্কাইট, বা স্ফিনের পরিবর্তিত রূপ হিসেবে লৌহের আকরিক ও আগ্নেয় শিলার মাঝে লিউকক্সিন পাওয়া যায়।
অসমের গামোচা
আনাকাটা
অসমে প্ৰচলিত গামোচার অন্য একটা রূপ হল আনাকাটা গামোচা। আনাকাটা মানে হচ্ছে যখন গামোচা কাটি ছাড়া তৈরি হয়।এটি সাধারণত বিয়ে শাদিতে ব্যবহার করা হয়।
সাংস্কৃতিক বিশেষত্ব
অসমীয়া সংস্কৃতিতে গামোচা(গামছা) বিশেষ স্থান অধিকার করে আছে৷ বিহু, বিবাহ অনুষ্ঠান বা অন্যান্য যেকোনো সামাজিক অনুষ্ঠানে গামোচাকে সম্মানের প্ৰতিক হিসেবে ব্যবহার করা হয়৷ অসমের সকল শ্ৰেণীর জাতি গামোচা ব্যবহার করে৷ অসমের বিহু উৎসবের সাথে গামোচার বিশেষ সম্পৰ্ক আছে৷ বিহু নৃত্যের সময়ে যুবকরা গামোচাকে মাথায় বেঁধে বিহু নৃত্যে অংশ গ্ৰহণ করে৷ এজন্যে গামোচাকে বিহুয়ান বলা হয়৷ অন্যদিকে বিবাহ অনুষ্ঠানে সকল ক্ষেত্ৰে গামোচাকে উপহার দেয়ার সাথে সম্মান জানানোর জন্যেও গামোচা ব্যবহার করা হয়৷
চিত্ত
চিত্ত হল মন বোঝাতে নিকায় ব্যবহৃত তিনটি অধিক্রমণ শব্দের মধ্যে একটি, অন্যটি হল মনস ও ভিন্নন। প্রতিটি কখনও কখনও সাধারণভাবে "মন" এর সাধারণ এবং অ-প্রযুক্তিগত অর্থে ব্যবহৃত হয়, এবং তিনটি কখনও কখনও মানসিক প্রক্রিয়াগুলিকে সামগ্রিকভাবে উল্লেখ করতে ক্রমানুসারে ব্যবহৃত হয়। তাদের প্রাথমিক ব্যবহার অবশ্য স্বতন্ত্র।
ব্যবহার
পালি-ইংরেজি অভিধানে চিত্ত কে হৃদয় বা হৃদয়-মন হিসাবে অনুবাদ করে, এটিকে মনের আবেগপূর্ণ দিক হিসাবে জোর দেয়, যা মানসিক বস্তুগুলিকে (ধম্ম) আঁকড়ে ধরে সেই অর্থে বুদ্ধি হিসাবে মনসের বিপরীতে। সতীপত্থানের তৃতীয় অংশে চিত্ত হল ধ্যানের বস্তু, যাকে মননশীলতার চারটি ভিত্তিও বলা হয়।
'চিত্ত' প্রাথমিকভাবে একজনের মানসিকতা, বা মনের অবস্থার প্রতিনিধিত্ব করে। এটি সামগ্রিকভাবে মানসিক প্রক্রিয়ার গুণমান বোঝাতে ব্যবহৃত শব্দ। চিত্ত একটি সত্তা বা একটি প্রক্রিয়া নয়; সম্ভবত এটিকে স্কন্ধ হিসেবে শ্রেণীবদ্ধ করা হয়নি বা প্যাটিকাসামুপ্পাডা সূত্রে উল্লেখ করা হয়নি। ভারতীয় মনোবিজ্ঞানে চিত্ত হল চিন্তার আসন ও অঙ্গ।
ইচ্ছার (বা অভিপ্রায়) এর জটিল কার্যকারণ সম্পর্ক যা একজনের চিন্তা, বক্তৃতা ও কর্মকে ক্রমাগত অবস্থার সম্মুখীন করে। যে কোনো সময়ে একজনের মনের অবস্থা সেই জটিলতাকে প্রতিফলিত করে; এইভাবে, কর্ম, বক্তৃতা এবং চিন্তার কার্যকারণ উত্স কখনও কখনও মনের (চিত্ত) অবস্থার সাথে যুক্ত হয়, কথা বলার পদ্ধতিতে। এর মানে এই নয় যে এটি সেই কার্যকারণ সম্পর্ক; এটি একটি বিমূর্ত প্রতিফলন হিসাবে ভালভাবে বোঝা যায়। একজনের মানসিকতা তার ইচ্ছা বা আকাঙ্ক্ষার সাথে সুরের বাইরে হতে পারে। যেখানে এটি ইচ্ছার প্রতিফলন ঘটায়, সঠিকভাবে নিয়ন্ত্রিত না হলে চিত্ত তার নিজের ইচ্ছায় বন্ধ হয়ে যায়। এটি একজন ব্যক্তিকে বিপথে নিয়ে যেতে পারে বা, যদি সঠিকভাবে নিয়ন্ত্রিত, নির্দেশিত এবং সমন্বিত করা হয়, তাহলে একজনকে সক্ষম করে। ধ্যানের একাগ্রতা যা মানসিক প্রশান্তি এবং স্বচ্ছতা নিয়ে আসে সেই দক্ষতা বিকাশের মাধ্যমে একজন তার ইচ্ছাকে সবচেয়ে কার্যকরভাবে "চিত্ত মোড় নিতে" পারে। একজন ব্যক্তি মনের বিভিন্ন অবস্থার মধ্য দিয়ে যায়; মাঝিমা নিকায়.১১.২৭ জিজ্ঞাসা করে: "কোন চিত্ত? কারণ চিত্ত বহুগুণ, বিভিন্ন ও বৈচিত্র্যময়।" সাধারণভাবে বলতে গেলে, একজন ব্যক্তি পরিবর্তিত মানসিকতার সংগ্রহের সাথে কাজ করবে এবং কিছু নিয়মিত ঘটবে। যদিও এই মানসিকতা ব্যক্তিত্ব নির্ধারণ করে, তারা নিজেদের নিয়ন্ত্রণে থাকে না, কিন্তু ওঠানামা করে এবং বিকল্প হয়। এইভাবে একটি বৃহত্তর, আরও স্বাস্থ্যকর সামঞ্জস্য প্রদানের জন্য ব্যক্তিত্বের ধ্যানমূলক সংহতকরণের প্রয়োজন রয়েছে।
ইচ্ছার বিষয়ে, ভিন্নন ও চিত্ত এর মধ্যে মিল রয়েছে; তারা উভয়ই একজন মানুষের গুণগত অবস্থার সাথে যুক্ত। ভিন্নন সচেতনতা ও ধারাবাহিকতা প্রদান করে যার দ্বারা একজনের নৈতিক অবস্থা জানা যায়, এবং চিত্ত হল বিমূর্ততা যা সেই অবস্থার প্রতিনিধিত্ব করে। তাই চিত্ত ইচ্ছার সাথে ঘনিষ্ঠভাবে সম্পর্কিত; এই সংযোগটিও ব্যুৎপত্তিগত, কারণ চিত্ত এসেছে পালি ভাষায় একই মৌখিক মূল থেকে যার অর্থ "ইচ্ছা"। চিত্ত একজনের জ্ঞানীয় অবস্থা/প্রগতিও প্রতিফলিত করে।
মানসিকতা হিসাবে চিত্ত "সংকুচিত" (অর্থাৎ অকার্যকর), "বিক্ষিপ্ত", "বড় বড়", "রচিত" বা এই জাতীয় গুণাবলীর বিপরীত (মাঝিমা নিকায়.১.৫৯) হতে পারে। এটি নির্দিষ্ট আবেগ দ্বারা প্রভাবিত হতে পারে, যাতে "আতঙ্কিত", "বিস্মিত" বা "শান্ত" হতে পারে। এটি আনন্দদায়ক বা অপ্রীতিকর ছাপ (মাঝিমা নিকায়.১.৪২৩) দ্বারা "ধরে নেওয়া" হতে পারে। নেতিবাচক মানসিকভাবে চার্জযুক্ত অবস্থার একটি হোস্ট এটির সাথে সম্পর্কিত হতে পারে, বা এটি এই জাতীয় অবস্থা থেকে মুক্ত হতে পারে, তাই এটি বিকাশ বা শুদ্ধ করা অত্যাবশ্যক: "দীর্ঘকাল ধরে এই চিত্তাটি সংযুক্তি, ঘৃণা ও ভ্রম দ্বারা কলুষিত হয়েছে। চিত্তের অপবিত্রতা দ্বারা, প্রাণী অপবিত্র হয়; চিত্তের বিশুদ্ধতা দ্বারা, জীবগুলি শুদ্ধ হয়" (সমুত্ত নিকায়.৩.১৫২)।
বিশুদ্ধ চিত্ত অর্জন মুক্ত অন্তর্দৃষ্টি অর্জনের সাথে মিলে যায়। এটি ইঙ্গিত দেয় যে মুক্ত মনের অবস্থা কোন অজ্ঞতা বা অপবিত্রতা প্রতিফলিত করে না। যেহেতু এগুলি দাসত্বের প্রতিনিধিত্ব করে, তাই তাদের অনুপস্থিতিকে স্বাধীনতার পরিপ্রেক্ষিতে বর্ণনা করা হয়েছে।
বিহার সরকার
বিহার সরকার হচ্ছে ভারতের সিকিম রাজ্য তথা এর অন্তর্ভুক্ত ৩৯টি জেলার সর্বোচ্চ শাসনতান্ত্রিক কর্তৃপক্ষ। এটি বিহার রাজ্য সরকার কিংবা স্থানীয়ভাবে রাজ্য সরকার হিসাবেও পরিচিত। বিহার সরকার একজন রাজ্যপালের (গভর্নর) নেতৃত্বে নির্বাহী বিভাগ, পাটনা উচ্চ ন্যায়ালয়ের প্রধান বিচারপতির নেতৃত্বে একটি বিচার বিভাগ এবং একটি আইননসভা নিয়ে গঠিত।
ভারতের অন্যান্য রাজ্যের মতো বিহার রাজ্যের প্রধান হলেন রাজ্যপাল (গভর্নর)। তিনি কেন্দ্রীয় সরকারের পরামর্শে রাষ্ট্রপতি কর্তৃক নিযুক্ত হন। মুখ্যমন্ত্রী হলেন সরকারের নির্বাহী প্রধান এবং তার উপরেই সরকারের নির্বাহী ক্ষমতার বেশিরভাগই ন্যস্ত থাকে। মুখ্যমন্ত্রী এবং তার নিয়োগকৃত মন্ত্রিসভার মাধ্যমে বিহারের প্রশাসনিক কার্যক্রম পরিচালিত হয়ে থাকে। পাটনা হচ্ছে বিহারের রাজধানী এবং এখানে রাজ্যের আইনসভা এবং সচিবালয় অবস্থিত। পাটনা উচ্চ ন্যায়ালয় (পাটনা হাইকোর্ট) পাটবায় অবস্থিত যা রাজ্য সরকারের বিচার বিভাগীয় প্রধান। পাটনা উচ্চ ন্যায়ালয় রাজ্যে উদ্ভূত মামলার ক্ষেত্রে এখতিয়ার এবং ক্ষমতা প্রয়োগ করে।
বিহারের আইনসভা দ্বি-কক্ষবিশিষ্ট। এর নিম্ন কক্ষ হল বিহার বিধানসভা এবং উচ্চকক্ষ বিহার বিধান পরিষদ। কোন কারণে আগেই ভেঙে না গেলে দুই কক্ষেরই স্বাভাবিক মেয়াদ পাঁচ বছর।
প্রথম সরকার
১৯৪৬ সালে দুই সদস্যের সমন্বয়ে বিহারের প্রথম মন্ত্রিসভা গঠিত হয়। তারা হলেন ড. শ্রীকৃষ্ণ সিনহা এবং ড. অনুগ্রহ নারায়ণ সিনহা। ড. শ্রীকৃষ্ণ ছিলেন বিহারের প্রথম মূখ্যমন্ত্রী, আর ড. অনুগ্রহ নারায়ণ উপ-মুখ্যমন্ত্রী এবং অর্থমন্ত্রী ছাড়াও শ্রম, স্বাস্থ্য, কৃষি ও সেচ বিভাগের দায়িত্বে ছিলেন। পরে মন্ত্রিসভায় অন্যান্য মন্ত্রীদের যুক্ত করা হয়।  স্বাধীনতার পর এই মন্ত্রিসভাই স্বাধীনতা পরবর্তী বিহারের প্রথম সরকার হিসেবে দায়িত্ব পালন করে।
বলয়গ্রাস
বলয়গ্রাস বিশিষ্ট লেখিকা আশাপূর্ণা দেবী রচিত একটি উপন্যাস। প্রকাশকাল ১৯৪৯ সাল (বাংলা ১৩৫৬ সন)। প্রকাশক মিত্র ও ঘোষ পাবলিশার্স প্রাইভেট লিমিটেড। একটি আজন্ম-অবহেলিত শিশুকন্যার শৈশব থেকে যৌবনে উত্তরণই এই উপন্যাসের উপজীব্য। লেখিকার চতুর্থ প্রকাশিত বয়স্কপাঠ্য উপন্যাস এটি। বলয়গ্রাস নামেই অনূদিত হয়েছে হিন্দিতে। বাংলাতে চলচ্চিত্রায়িতও হয়েছে। পরে সংকলিত হয় আশাপূর্ণা দেবী রচনাবলী প্রথম খণ্ডেও।
আখ্যানভাগ
বলয়গ্রাস উপন্যাসটির কাহিনি আবর্তিত হচ্ছে টুনি নামের একটি শিশুকন্যাকে কেন্দ্র করে। ধনী বিধবা মহালক্ষ্মীর একমাত্র কন্যা মণিমালার কুমারীকালের মেয়ে সে। সেই অপবাদ ঢাকতে মহালক্ষ্মী তাকে নিজের বিধবা ‘ভাইঝি’ তরুবালার কন্যা পরিচয়ে আশ্রয় দেন। কিন্তু যত বড়ো হয় টুনি, মায়ের চেহারা আদলটি তার চেহারাতেও ফুটে ওঠে। সেটা ঢাকতে না পেরে মহালক্ষ্মী আরও বিব্রত হতে থাকেন। এদিকে অবহেলায় অতিষ্ঠ হয়ে বালিকা টুনি একদিন গৃহত্যাগ করে। নানা ঘাত-প্রতিঘাতের পর তার ঠাঁই হয় বিভাবতী দেবীর অনাথ আশ্রমে। ততদিনে সে যুবতী। ঘটনাচক্রে এই আশ্রমের আর্থিক সাহায্যদাতা জ্যোতিপ্রকাশ, টুনির জন্মদাতা। টুনির গৃহত্যাগের অব্যবহিত পরেই তিনি ফিরে এসেছিলেন পূর্বকৃত অপরাধের প্রায়শ্চিত্ত করার জন্য। মহালক্ষ্মীর নির্দেশ অমান্য করেই মণিমালা তাকে বিবাহ করেন। কিন্তু টুনির অন্তর্ধান তাদের সুখের বিবাহিত জীবনে একটি বিরাট কালো ছায়া হয়ে দাঁড়ায়। শেষে একদিন অনাথ আশ্রমে টুনিকে দেখে চিনতে পারেন মণিমালা। কিন্তু অপমানাহতা, আজন্ম-লাঞ্ছিতা টুনি তাকে চিনতে পেরেও চিনতে অস্বীকার করে। উপন্যাস শেষ হয় তার রূঢ় প্রত্যাখানে - “বারবার বলছি আমি লীলা।... টুনি কে? টুনিকে চিনি না আমি।”
সাইফ আলি খান
সাইফ আলী খান (জন্ম: সাজিদ আলি খান পতৌদি; ১৬ আগস্ট, ১৯৭০) একজন ভারতীয় চলচ্চিত্র অভিনেতা এবং প্রযোজক। তার মা অভিনেত্রী শর্মিলা ঠাকুর, বাবা ক্রিকেট খেলোয়াড় মনসুর আলি খান পতৌদি। তার চলচ্চিত্রে অভিষেক ঘটে যশ চোপড়ার পরম্পরা (১৯৯৩) চলচ্চিত্র দিয়ে। তিনি ১৯৯৪ সালে প্রণয়ধর্মী ইয়ে দিল্লাগি ও মারপিটধর্মী ম্যাঁয় খিলাড়ি তু আনাড়ি চলচ্চিত্র দিয়ে সফলতা অর্জন করেন। এর পরবর্তী সময়ে তার বেশ কিছু চলচ্চিত্র ব্যর্থ হওয়ার পর ১৯৯৯ সালে তার অভিনীত বহুতারকাসমৃদ্ধ হাম সাথ-সাথ হ্যাঁয় (১৯৯৯) চলচ্চিত্র ব্যবসাসফল হয়। ২০০০-এর দশকের শুরুতে তিনি দুটি তারকাবহুল চলচ্চিত্র দিল চাহতা হ্যায় (২০০১) ও কাল হো না হো (২০০৩)-এ অভিনয় করে খ্যাতি অর্জন করেন।
২০০৪ সালে তিনি প্রণয়ধর্মী হাস্যরসাত্মক হাম তুম চলচ্চিত্রে একক প্রধান অভিনেতা হিসেবে প্রথম সফলতা লাভ করেন এবং শ্রেষ্ঠ অভিনেতা বিভাগে জাতীয় চলচ্চিত্র পুরস্কার অর্জন করেন। এরপর ২০০৫ সালে নাট্যধর্মী পরিণীতা ও প্রণয়ধর্মী হাস্যরসাত্মক সালাম নমস্তে চলচ্চিত্রে অভিনয় করে নিজেকে বলিউডের অন্যতম প্রধান অভিনেতা হিসেবে প্রতিষ্ঠিত করেন। তিনি রোমহর্ষক এক হাসিনা থি (২০০৪) চলচ্চিত্রে সুবিধাবাদী ব্যবসায়ী, ইংরেজি ভাষার বিয়িং সাইরাস (২০০৬) চলচ্চিত্রে একজন শিক্ষানবিশ, অপরাধধর্মী ওমকারা (২০০৬) চলচ্চিত্রে উইলিয়াম শেকসপিয়রের ইয়াগো চরিত্রের ভারতীয় চরিত্রায়ন, এবং রোমহর্ষক কুরবান (২০০৯) চলচ্চিত্রে সন্ত্রাসী চরিত্রে অভিনয় করে সমাদৃত হন। তার অভিনীত ব্যবসাসফল চলচ্চিত্রসমূহ হল ২০০৮ সালের রোমহর্ষক রেস ও এর ২০১৩ সালের অনুবর্তী পর্ব রেস ২, ২০০৯ সালের প্রণয়ধর্মী লাভ আজ কাল এবং ২০১২ সালের প্রণয়ধর্মী হাস্যরসাত্মক চলচ্চিত্র ককটেল। তার অভিনীত পরবর্তী একাধিক চলচ্চিত্র বক্স অফিসে ব্যর্থ হয়, কিন্তু তিনি নেটফ্লিক্সে রোমহর্ষক ধারাবাহিক স্যাক্রেড গেমস-এ পুলিশ কর্মকর্তা এবং ঐতিহাসিক নাট্যধর্মী তানহাজী (২০২০) চলচ্চিত্রে রাজপুত দুর্গ রক্ষক অভিনয় করে প্রশংসিত হন।
সাইফের প্রথম স্ত্রী অভিনেত্রী অমৃতা সিং। তাদের দাম্পত্য জীবন ১৩ বছর স্থায়ী হয়। তাদের দুই সন্তান রয়েছে। তার বর্তমান স্ত্রী অভিনেত্রী কারিনা কাপুর। কাপুরের সাথে তার এক পুত্র সন্তান রয়েছে।
ব্যক্তিজীবন
সাইফ আলী খানের আসল নাম ছিল সাজিদ আলী খান। পরবর্তীতে নাম পরিবর্তন করে সাইফ আলী খান রাখেন।
সাইফ তার চেয়ে বয়সে ১০ বছরের ছোট বলিউডের অভিনেত্রী কারিনা কাপুর কে বিয়ে করেন। অমৃতায়ের সঙ্গে ১৩ বছর সংসার করার পর বিচ্ছেদ ঘটিয়ে পরবর্তী সময়ে বলিউডের প্রভাবশালী কাপুর পরিবারের মেয়ে ‘হিরোইন’ তারকা কারিনার টানা পাঁচ বছর সাইফের সাথে চুটিয়ে প্রেম করেন। ২০১২ সালে তারা তারা বন্ধনে আবদ্ধ হন। সাইফের উচ্চতা পাঁচ ফুট সাত ইঞ্চি এবং তার জীবনসঙ্গী কারিনার উচ্চতা পাঁচ ফুট চার ইঞ্চি। সাইফ ও অমৃতার ইব্রাহিম আলি খান নামে এক পুত্র এবং সারা আলি খান নামে এক কন্যা রয়েছে। সাইফ ও কারিনার তৈমুর ও জাহাঙ্গীর (জেহ) নামে দুই পুত্র রয়েছে।
পুরস্কার ও সম্মাননা
২০০৯ সালে সাইফ ভারতের সবচেয়ে সম্মানিত পুরস্কার ‘পদ্মাশ্রী’ ভূষণে ভূষিত হন। ‘হাম তুম’ ছবিতে অভিনয়ের কারণে ২০০৫ সালে সাইফ আলী খান ভারতের ‘ন্যাশনাল ফিল্ম অ্যাওয়ার্ড’র সেরা অভিনেতার পুরস্কার পান।
তাশাহহুদ
তাশাহহুদ (تَشَهُّد, অর্থ: "[ বিশ্বাসের ] সাক্ষ্য") বা প্রচলিত নাম আত-তাহিয়াতু (আরবি: ٱلتَّحِيَّات, অর্থ: "শুভেচ্ছা/অভিবাদন/শ্রদ্ধা"), হলো নামাজের একটি অংশ, যেখানে ব্যক্তি কিবলার দিকে মুখ করে হাঁটু গেড়ে মাটিতে বসে আল্লাহর মহিমা ঘোষণা করে এবং তাঁর রাসুল মুহাম্মাদ ও আল্লাহর প্রতি অনুগত শাহাদাহ্‌ পাঠকারী লোকেদের অভিবাদন জানায়। এর প্রথম অংশে আল্লাহর উদ্দেশে তাসবিহ পড়া হয় এবং দ্বিতীয় অংশে রাসুলের উদ্দেশ্যে দুরুদ পড়া হয়, যেটি দুরুদে ইব্রাহিম নামে পরিচিত।
উৎস
শুদ্ধ (সহিহ) হিসাবে বিবেচিত একটি হাদিসে বলা হয়েছে: "ইবনে মাসউদ কর্তৃক বর্ণিত, তিনি বলেন, “আল্লাহর রাসুল মুহাম্মাদ (সা.) আমার হাত তাঁর হাতের মধ্যে নিয়ে আমাকে তাশাহহুদ শিক্ষা দিয়েছেন, যেভাবে তিনি আমাদেরকে কুরআনের আয়াত শিক্ষা দিতেন এবং তিনি চলে যাওয়ার পরেও আমরা এটি (তাশাহহুদ) পড়তে থাকি”।"
হানাফি ও হাম্বলি মাযহাব
হানাফি ও হাম্বলি মাযহাবের সুন্নি মুসলমানেরা এবং সেই সাথে সুন্নি-বহির্ভূত ইবাদি মুসলমানেরা আব্দুল্লাহ ইবনে মাসউদ কর্তৃক বর্ণিত তাশাহহুদ পাঠ করে থাকেন। "ٱلتَّحِيَّاتُ لِلَّٰهِ وَٱلصَّلَوَاتُ وَٱلطَّيِّبَاتُ، ٱلسَّلَامُ عَلَيْكَ أَيُّهَا ٱلنَّبِيُّ وَرَحْمَةُ ٱللَّٰهِ وَبَرَكَاتُهُ، ٱلسَّلَامُ عَلَيْنَا وَعَلَىٰ عِبَادِ ٱللَّٰهِ ٱلصَّالِحِينَ، أَشْهَدُ أَنْ لَا إِلَٰهَ إِلَّا ٱللَّٰهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ.
আত্-তাহিইয়াতু লি-ল্‌লাহি ওয়া-স্‌-সালাওয়াতু ওয়া-ত্‌-তাইয়িবাতু। আস্‌-সালামু ʿআলাইকা ʾআইয়ুহা ন্‌-নাবিইয়ু ওয়া রাহ্‌মাতু-ল্‌লাহি ওয়া বারাকাতুহ্‌। আস্‌-সালামু ʿআলাইনা ওয়া ʿআলা ʿইবাদি-ল্‌লাহি স্‌-সালিহিন্‌। ʾআশ্‌হাদু ʾআ[(ন)ল্‌] লা ʾইলাহা ইল্‌লা-ল্‌লাহু ওয়া ʾআশ্‌হাদু ʾআন্‌না মুহাম্‌মাদান্‌ ʿআব্‌দুহু ওয়া রাসুলুহ্‌।
"শ্রদ্ধা এবং নামাজ ও ভালো কাজ [সব কিছু] আল্লাহর জন্য। হে নবি, আপনার উপর শান্তি বর্ষিত হোক এবং সেইসাথে আল্লাহর দয়া ও তাঁর আশীর্বাদ। আমাদের ও আল্লাহর অনুগত সৎ বান্দাদের উপর শান্তি বর্ষিত হোক। আমি সাক্ষ্য দিচ্ছি যে, আল্লাহ ব্যতীত কোনো উপাস্য নেই এবং আমি [আরও] সাক্ষ্য দিচ্ছি যে মুহাম্মাদ তাঁর বান্দা ও বার্তাবাহক (রাসুল)।""
মালিকি
"ٱلتَّحِيَّاتُ لِلَّٰهِ ٱلزَّاكِيَاتُ لِلَّٰهِ ٱلطَّيِّبَاتُ وَٱلصَّلَوَاتُ لِلَّٰهِ ٱلسَّلَامُ عَلَيْكَ أَيُّهَا ٱلنَّبِيُّ وَرَحْمَةُ ٱللَّٰهِ وَبَرَكَاتُهُ، ٱلسَّلَامُ عَلَيْنَا وَعَلَىٰ عِبَادِ ٱللَّٰهُ ٱلصَّالِحِينَ، أَشْهَدُ أَنْ لَا إِلَٰهَ إِلَّا ٱللَّٰهُ، وَأَشْهَدُ أَنَّ مُحَمَّدًا عَبْدُهُ وَرَسُولُهُ.
আত্‌-তাহিইয়াতু লি-ল্‌লাহি, আয্‌-যাকিইয়াতু লি-ল্‌লাহি আত্‌-তাইয়িবাতু ওয়া-স্‌-সালাওয়াতু লি-ল্‌লাহ্। আস্‌-সালামু ʿআলাইকা আইয়ুহা ন্‌-নাবিইয়ু ওয়া-রাহ্‌মাতু -ল্‌লাহি ওয়া-বারাকাতুহ্। আস্-সালামু ʿআলাইনা ওয়া-ʿআলা ʿইবাদি -ল্‌লাহি স্‌-সালিহিন্‌। ʾআশ্‌হাদু আ[(ন্‌)ল্‌] লা ʾইলাহা ʾইল্‌লাল্‌ -ল্‌লাহু ওয়া-ʾআশ্‌হাদু ʾআন্‌না মুহাম্‌মাদান্‌ ʿআব্‌দুহু ওয়া-রাসুলুহ্‌।
"শ্রদ্ধা আল্লাহর জন্য, পবিত্রতা আল্লাহর জন্য, ভালো কাজ ও নামাজ [সব কিছু] আল্লাহর জন্য। হে নবি, আপনার উপর শান্তি বর্ষিত হোক এবং সেইসাথে আল্লাহর দয়া ও তাঁর আশীর্বাদ। আমাদের ও আল্লাহর সৎ বান্দাদের উপর শান্তি বর্ষিত হোক। আমি সাক্ষ্য দিচ্ছি যে, আল্লাহ ব্যতীত কোনো উপাস্য নেই এবং আমি [আরও] সাক্ষ্য দিচ্ছি যে মুহাম্মাদ তাঁর বান্দা ও বার্তাবহক (রাসুল)।""
শাফি'ই
আবদুল্লাহ ইবনে আব্বাস কর্তৃক বর্ণিত একটি সংস্করণ শাফি'ই মাযহাবের অনুসারীরা ব্যবহার করে:
"ٱلتَّحِيَّاتُ ٱلْمُبَارَكَاتُ ٱلصَّلَوَاتُ ٱلطَّيِّبَاتُ لِلَّٰهِ، ٱلسَّلَامُ عَلَيْكَ أَيُّهَا ٱلنَّبِيُّ وَرَحْمَةُ ٱللَّٰهِ وَبَرَكَاتُهُ، ٱلسَّلَامُ عَلَيْنَا وَعَلَىٰ عِبَادِ ٱللَّٰهُ ٱلصَّالِحِينَ، أَشْهَدُ أَنْ لَا إِلَٰهَ إِلَّا ٱللَّٰهُ، وَأَشْهَدُ أَنَّ مُحَمَّدًا رَسُولُ ٱللَّٰهِ.
আত্‌-তাহিইয়াতু ল্‌-মুবারাকাতু স্‌-সালাওয়াতু ত্‌-তাইয়িবাতু লি-ল্‌লাহ্‌। আস্‌-সালামু ʿআলাইকা ʾআইয়ুহা ন্‌-নাবিয়ু ওয়া-রাহ্‌মাতু -ল্‌লাহি ওয়া-বারাকাতুহ্‌। আস্‌-সালামু ʿআলাইনা ওয়া-ʿআলা ʿইবাদি ল্‌লাহি স্‌-সালিহিন্‌। ʾআশ্‌হাদু আ[(ন্‌)ল্‌] লা ʾইলাহা ʾইল্‌লাল্‌ -ল্‌লাহু ওয়া-ʾআশ্‌হাদু ʾআন্‌না মুহাম্‌মাদান্‌ ʿআব্‌দুহু ওয়া-রাসুলুহ্‌।
"মহিমান্বিত শ্রদ্ধা, প্রার্থনা, ভালো কাজ [সবকিছু] আল্লাহর জন্য। হে নবি, আপনার উপর শান্তি বর্ষিত হোক এবং সেইসাথে আল্লাহর দয়া ও তাঁর আশীর্বাদ। আমাদের ও আল্লাহর সৎ বান্দাদের উপর শান্তি বর্ষিত হোক। আমি সাক্ষ্য দিচ্ছি যে, আল্লাহ ব্যতীত কোনো উপাস্য নেই এবং আমি সাক্ষ্য [আরও] দিচ্ছি যে মুহাম্মাদ তাঁর বান্দা ও বার্তাবাহক।""
কুরআনপন্থী
সংখ্যালঘু কুরআনবাদীরা তাশাহহুদ পাঠকে বিদআত হিসেবে বর্জন করে থাকে। এই দৃষ্টিভঙ্গিটি মূলত রাশাদ খালিফা সমর্থন করেছিলেন এবং পরে বিভিন্ন কুরআনবাদী দল কর্তৃক গৃহীত হয়।